cyanic-selkie/wikianc huggingface dataset:
জুলিয়াস অ্যাডামস স্ট্র্যাটন
জীবনী
১৯৬৭ সালে কংগ্রেসের দ্বারা প্রতিষ্ঠিত "Commission on Marine Sciences, Engineering and Resources" কমিশনে তিনি দায়িত্ব পালন করেন। ১৯৬৯ সালে কমিশন "Our Nation and the Sea" একটি রিপোর্ট প্রকাশ করে যাতে যুক্তরাষ্ট্র এবং বহিঃবিশ্বের সুমদ্র বিজ্ঞান এবং ব্যবস্থা সম্পর্কে বলা হয়। পরবর্তীতে কমিশনটি স্ট্র্যাটন কমিশন নামে পরিচিতি পায়।
স্ট্র্যাটন জাতীয় ইঞ্জিনিয়ারিং একাডেমির প্রতিষ্ঠাতা সদস্য ছিলেন।
১৯৬৬ সালে স্ট্র্যাটন Science and the Educated Man: Selected Speeches of Julius A. Stratton (Cambridge, Mass.: MIT Press, 1966), তার বক্তব্যগুলো তুলে ধরেন। বইটির ভূমিকা লেখেন এমআইটি এর আরেক প্রফেসসর এল্টিং ই. মরিসন।
জুলিয়াস অ্যাডামস স্ট্র্যাটনের সম্মানে এমআইটি স্টুডেন্ট সেন্টারের ৮৪ নং ম্যাসাচুসেটস অ্যাভেন্যু তার নামে নামকরণ করে। তিনি ১৯৫৭ সালে আইইইই মেডেল অব অনার এবং ১৯৬১ সালে ফ্যারাডে মেডেল লাভ করেন।
দ্য সিটি সার্কেল
দ্য সিটি সার্কেল ইংল্যান্ডে অবস্থিত তরুণ মুসলিম পেশাদারদের একটি নেটওয়ার্ক সংস্থা এবং এটি একটি নিবন্ধিত সংস্থা রেজিঃ নং ১০৮৮৯৩১।নভেম্বর ২০০৬ সিটি সার্কেল ঘোষণা করেছিল যে ইয়াহিয়া বার্টকে তাদের প্রথম পরিচালক হিসাবে  ডিসেম্বর থেকে কার্যকর করা হয়েছিল। ২০০৮ সালের ৩ জানুয়ারিতে, উসামা হাসান, যার পিতা সুহাইব হাসান তার নতুন পরিচালক হিসাবে নিয়োগের ঘোষণা দিয়েছিলেন।
কার্যক্রম
বর্তমান প্রকল্পগুলির মধ্যে একটি শনিবারের স্কুল, ক্যারিয়ার ও পরামর্শদাতা এবং লন্ডনের গৃহহীনকে সহায়তা করা অন্তর্ভুক্ত রয়েছে।
ব্রিটিশ মুসলিম পরিচয়
সিটি সার্কেল তার সাপ্তাহিক আলোচনা গোষ্ঠীর মাধ্যমে ব্রিটিশ মুসলিম পরিচয় অবদান রাখে। এটি কোনও নির্দিষ্ট গোষ্ঠী বা আদর্শের সাথে নিজেকে একত্রিত না করার নীতির মাধ্যমে বিতর্ককেও আকৃষ্ট করেছে । যেখানে এমসিবির এবং এর সমালোচকেরা বিতর্ক করেছিলেন।
জগদীশ চন্দ্র বসু স্মৃতি জাদুঘর
স্যার জগদীশ চন্দ্র বসুর বাড়ি মুন্সীগঞ্জ জেলার শ্রীনগর উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন। এটি প্রখ্যাত বাঙালি উদ্ভিদবিজ্ঞানী স্যার জগদীশ চন্দ্র বসুর পৈতৃক বাড়ি। এটি শ্রীনগর উপজেলার রাঢ়ীখাল গ্রামে অবস্থিত। ঢাকা থেকে এর দূরত্ব প্রায় ৩৫ কিলোমিটার।
ইতিহাস
স্যার জগদীশ চন্দ্র বসু প্রথম সফল বাঙালি বিজ্ঞানী যিনি উদ্ভিদের যে প্রাণ আছে তা আবিষ্কার করেন। এছাড়া তিনি বেতার যন্ত্র আবিস্কারের স্বপ্নদ্রষ্টা। তার পৈতৃক বাড়িটির ত্রিশ একর জায়গায় জগদীশ চন্দ্র বসু কলেজ ও কমপ্লেক্স নির্মিত হয়েছে। তার জীবিত অবস্থায় তিনি তার সম্পত্তি দান করে যান। সেখানে ১৯২১ সালে সুরুজ বালা সাহা বিদ্যালয় ও পরে ১৯৯১ সালে জগদীশ চন্দ্র বসু ইনস্টিটিউশন ও কলেজ প্রতিষ্ঠা করা হয়। ২০১১ সালে জগদীশ চন্দ্র বসু কমপ্লেক্স নির্মাণ করা হয়েছে, যা চলে জগদীশ চন্দ্র বসু ইনস্টিটিউশনের উদ্যোগে। কমপ্লেক্সে নির্মিত হয়েছে জগদীশ চন্দ্র বসু স্মৃতি জাদুঘর, পশু-পাখির ম্যুরাল, কৃত্রিম পাহাড়-ঝরনা ও সিঁড়ি বাধানো পুকুর ঘাট। জাদুঘরে জগদীশ চন্দ্র বসুর ছবি, গবেষণাপত্র, হাতে লেখা পান্ডুলিপি, রবীন্দ্রনাথ ঠাকুরের নোবেল প্রাপ্তিতে তাকে লেখা চিঠি ও রবীন্দ্রনাথের বসুকে লেখা চিঠি, তেল রং দিয়ে আঁকা ১৭টি দুর্লভ ছবি, রয়্যাল সোসাইটিতে দেওয়া বক্তৃতার কপি এবং নানা দুর্লভ জিনিস রয়েছে।
অবকাঠামো
স্যার জগদীশ চন্দ্র বসুর বাড়িটি ৬ কক্ষবিশিষ্ট। বাড়িটির একটি কক্ষকে জাদুঘর হিসেবে রূপান্তর করা হয়েছে। এই বাড়িতে ৬টি দিঘী রয়েছে।
নারীবাদ
কালের পরিক্রমায় অনেক নারীবাদী আন্দোলন এবং আদর্শ তৈরী হয়েছে যেগুলোর প্রত্যেকটি ভিন্ন ভিন্ন দৃষ্টিভঙ্গী এবং লক্ষ্য উপস্থাপন করে। এর মাঝে কতগুলো ধারা সমালোচিত হয়েছে যেমন, নাগরিক অধিকার আন্দোলন বা বর্ণবাদ বিরোধী আন্দোলন যেগুলোকে বলা হয় যে, এগুলো শুধু সাদাদের, মধ্যবিত্ত শ্রেণি এবং শিক্ষিত জনগোষ্ঠীর কথা তুলে ধরে। এই সমালোচনা থেকে পরবর্তীতে ক্ষুদ্র নৃগোষ্ঠী কেন্দ্রীক নারীবাদের সূচনা হয় যার মাঝে কালো নারীবাদ এবং ইন্টারসেকশনাল নারীবাদ অন্তর্ভুক্ত।
ইতিহাস
১৮৩৭ খ্রিঃ ফরাসি দার্শনিক ও ইউটোপীয় সমাজবাদী চার্লস ফুরিয়ে প্রথম 'নারীবাদ' শব্দটির আনুষ্ঠানিক ব্যবহার করেছিলেন বলে ধারণা করা হয়। "নারীবাদ" (feminism) এবং "নারীবাদী" (feminist) শব্দদুটি ফ্রান্স ও নেদারল্যান্ডসে প্রথম প্রকাশিত হয় ১৮৭২ এ, যুক্তরাজ্যে ১৮৯০ এ, এবং যুক্তরাষ্ট্রে ১৯১০ এ। অক্সফোর্ড ইংরেজি অভিধান অনুযায়ী "নারীবাদী" শব্দের উৎপত্তিকাল ১৮৫২ এবং "নারীবাদ" শব্দের ক্ষেত্রে তা ১৮৯৫। সময়কাল, সংস্কৃতি ও দেশভেদে বিশ্বের বিভিন্ন প্রান্তের নারীবাদীরা বিভিন্ন কর্মসূচি ও লক্ষ্য পূরণের জন্য কাজ করেছেন। অধিকাংশ পাশ্চাত্য নারীবাদী ঐতিহাসিক মনে করেন যে যে সমস্ত আন্দোলন নারীর অধিকার অর্জনের লক্ষ্যে কাজ করেছে তাদের সব কয়টিকেই নারীবাদী হিসেবে গণ্য করা উচিত; তারা নিজেদেরকে ঐ নামে চিহ্নিত না করলেও এর অন্যথা হয় না।   অন্য ঐতিহাসিকরা মনে করেন 'নারীবাদী' শব্দটি শুধু আধুনিক নারীবাদী আন্দোলন ও তার উত্তরসূরি আন্দোলনগুলোর ক্ষেত্রেই প্রযোজ্য। এই দ্বিতীয় দলের ঐতিহাসিকরা পূর্ববর্তী আন্দোলনগুলোকে চিহ্নিত করতে "উপনারীবাদ" কথাটির অবতারণা করেছেন।
আধুনিক পাশ্চাত্য নারীবাদী আন্দোলনের ইতিহাস তিনটি "তরঙ্গ"-এ বিভক্ত। নির্দিষ্ট কিছু নারীবাদী লক্ষ্যের এক একটি আঙ্গিক নিয়ে এক একটি ঢেউ কাজ করেছে। প্রথম ঢেউ-এর সময়ে, অর্থাৎ ঊনবিংশ শতক ও বিংশ শতকের প্রথম ভাগে নারীর ভোটাধিকার অর্জনের উপর জোর দেওয়া হয়। দ্বিতীয় ঢেউ বলতে ১৯৬০ এর দশকে নারীমুক্তি আন্দোলনের মাধ্যমে শুরু হওয়া মতাদর্শ ও কর্মসূচীসমূহকে বোঝায়। এই সময়ে নারীর সামাজিক ও আইনগত সাম্য প্রতিষ্ঠার ক্ষেত্রে জোর দেওয়া হয়। তৃতীয় তরঙ্গ হল দ্বিতীয় তরঙ্গের প্রতিক্রিয়াস্বরূপ ১৯৯০ এর দশক থেকে শুরু হওয়া একটি ভিন্ন অভিমুখী ধারাবাহিকতা। এই পর্যায়ে লিঙ্গনির্ভর প্রথাগত সামাজিক মূল্যবোধের একাধিক আমূল পরিবর্তনের পক্ষে সওয়াল করা হয়েছে ও হচ্ছে।
উনিশ শতক এবং উনিশ শতকের শুরুর দিক
উনিশ শতকের শুরুর দিকের কতগুলো কার্যকলাপের ধারাবাহিকতাকে নারীবাদের প্রথম ঢেউ হিসেবে চিহ্নিত করা হয়। এসময়ে যুক্তরাষ্ট্র এবং যুক্তরাজ্যে চুক্তির সম অধিকার, বিবাহ, বাচ্চার দেখভাল এবং নারীদের সম্পত্তিতে অধিকার নিয়ে আন্দোলন চলছিলো। উনিশ শতকের শেষের দিকে এ আন্দোলন নারীদের রাজনৈতিক ক্ষমতা অর্জন, বিশেষভাবে নারীদের ভোটাধিকার আন্দোলনে পরিণত হয়, যদিও কিছু নারীবাদীগণ তখনো নারীদের লিঙ্গগত, পুনরুৎপাদনমূলক এবং অর্থনৈতিক অধিকার অর্জনে সচেষ্ট ছিলেন. থাম্ব|এমিলিন পাঙ্ঘরস্ট তার বাড়ি বিক্রি করে দিয়ে ক্রমাগত ভ্রমণ করতে থাকেন এবং ব্রিটেন এবং যুক্তরাষ্ট্রে বক্তৃতা দিয়ে বেড়ান। ছবিটি নিউইয়র্কে বক্তৃতা দেয়ার সময় তোলা। এছাড়াও এ শতকের শেষের দিকে ব্রিটেনের অস্ট্রেলিয়ান উপনিবেশগুলোতে নারীদের ভোটাধিকার আন্দোলন ছড়িয়ে পরে। যেসব উপনিবেশ নিউজিল্যান্ডের স্ব-শাসিত অবস্থায় ছিলো, সেগুলোতে ১৮৯৩ সালে নারীদের ভোটাধিকার দেয়া হয় এবং দক্ষিণ অস্ট্রেলিয়া ১৮৯৫ সালে নারীদের ভোটাধিকার এবং পার্লামেন্টে প্রতিনিধিত্ব করার অধিকার দেয়। পরবর্তীতে অস্ট্রেলিয়া ১৯০২ সালে নারীদের ভোটাধিকার প্রবর্তন করে।. থাম্ব|নেদারল্যান্ডে, [[Wilhelmina Drucker|উইলহেলমিনা ড্রুকার (১৮৪৭-১৯২৫) তার প্রতিষ্ঠিত রাজনৈতিক এবং নারীবাদী সংগঠনের সাহায্যে ভোটাধিকার এবং সম অধিকারের জন্য সফলভাবে আন্দোলন করেন।]] ব্রিটেনে ভোটাধিকার আন্দোলনকারীরা নারীদের ভোট দেয়ার অধিকারের সপক্ষে প্রচার শুরু করে। ১৯১৮ সালে রিপ্রেজেন্টেশন অফ পিপল অ্যাক্ট পরিবর্তনের মাধ্যমে কমপক্ষে ৩০ বছর বয়সী নারী যাদের সম্পত্তি আছে তাদের ভোটাধিকার দেয়া হয়। ১৯২১ সালে এই আইন সংশোধন করে ২১ বছরের বয়সী সকল নারীর জন্য ভোটাধিকার প্রবর্তন করা হয়। এমিলিন পাঙ্ঘরস্ট ছিলেন ইংল্যান্ডের সবচেয়ে উল্লেখযোগ্য অ্যাক্টিভিস্ট, যাকে টাইম পত্রিকা একুশ শতকের গুরুত্বপূর্ণ ব্যক্তি হিসেবে আখ্যায়িত করে বলেছে, " তিনি আমাদের সময়ের নারীদের সম্পর্কে ধারণা দেন এবং সমাজকে ঝাঁকি দিয়ে এমন অবস্থানে নিয়ে গেছেন যেখান থেকে পিছু ফিরে তাকানোর সুযোগ নেই।"
যুক্তরাষ্ট্রে তালিকায় লুক্রেশিয়া মট, এলিজাবেথ ক্যাডি স্টানটোন, সুসান বি এন্থনি এর নাম উল্লেখযোগ্য। তারা সকলেই ভোটাধিকার আন্দোলনের পূর্বে দাস প্রথা বিলোপে সংগ্রাম করেছেন। তারা কুকার এর আত্মিক সমতার ধর্মতত্ত্বে বিশ্বাসী ছিলেন, যেখানে নারী এবং পুরুষকে ঈশ্বরের অধীনে সমান হিসেবে ব্যাখ্যা করা হয়। ১৯১৯ সালের আমেরিকা যুক্তরাষ্ট্রের সংবিধানের ১৯ তম সংশোধনীর সাথে সাথে নারীবাদের প্রথম ঢেউ শেষ হয়েছে বলে মনে করা হয়, কেননা এ সংশোধনীতে নারীদের ভোটাধিকার দেয়া হয়। এরপরে নারীবাদীরা নারীবাদের দ্বিতীয় ঢেউ এর যুগে প্রবেশ করেন যেখানে সামাজিক ও সংস্কৃতিগত বৈষম্য এবং রাজনৈতিক অসমতার বিষয়গুলো সামনে আসে।
বিশ শতকের মধ্যভাগ
বিশ শতকের মধ্যভাগে এসেও দেখা যায় ইউরোপের অনেক দেশেই নারীরা কিছু গুরুত্বপূর্ণ অধিকার অর্জন করতে পারেনি। এইসব দেশে তখনো নারীবাদীরা ভোটাধিকার নিয়ে সংগ্রাম চালিয়ে যায়। সুইজারল্যান্ডের নারীরা ১৯৭১ সালের ফেডারেই ইলেকশনে এসে ভোটাধিকার প্রাপ্ত হয়। লিশটেন্সটাইনে নারীদের ভোটাধিকার গণভোট-১৯৮৪ অনুষ্ঠিত হবার পরে নারীদের ভোটাধিকার দেয়া হয়।
ভোটাধিকারের পাশা পাশি নারীবাদীরা পারিবারিক আইন সংশোধনের জন্য লড়াই করতে থাকে। যদিও বিশ শতকের হাওয়া যুক্তরাজ্য এবং যুক্তরাষ্ট্রে লাগতে শুরু করে, তারপরেও নারীরা খুব কম অধিকারই চর্চা করতে পারছিলো। উদাহরণ স্বরূপ বলা যেতে পারে, ফ্রান্সে বিবাহিত নারীদের ১৯৬৫ সাল পর্যন্ত স্বামীর অনুমতি ছাড়া কাজে যোগদান করার অধিকার ছিলো না।
এছাড়াও নারীবাদীরা ধর্ষণ আইনে " বৈবাহিক অব্যাহতি" তুলে নেয়ার জন্য লড়াই করছিলেন। এ আন্দোলনকে নারীবাদের প্রথম ঢেউ এ ভল্টারাইন ডি ক্লেয়ার, ভিক্টোরিয়া উডহাল এবং  এলিজাবেথ ক্লার্ক এলমি প্রমুখ নারীবাদীদের 'বৈবাহিক ধর্ষণ' কে অপরাধ হিসেবে আইন করার যে প্রচেষ্টা নেয়া হয়েছিলো তার পরবর্তী ধাপ হিসেবে দেখা হয় কেননা এ প্রয়াস উনিশ শতকে ব্যর্থ হয়েছিলো। এখনো পর্যন্ত শুধু পশ্চিমা গুটিকয়েক দেশের নারীরাই এ অধিকার ভোগ করে, কিন্তু পুরো পৃথিবীর অধিকাংশ দেশেই নারীদের এ অধিকার নেই।
নারীবাদের তৃতীয় ঢেউ
১৯৯০ এর শুরুর দিকে যুক্তরাষ্ট্রে নারীবাদের তৃতীয় ঢেউয়ের ছোঁয়া লাগে যা দ্বিতীয় ঢেউ এর সময়কালীন উদ্যোগ এবং সংগ্রামগুলোর পরবর্তী ধাপ হিসেবে দেখা হয়। তারপরেও কিছু স্বতন্ত্রতা যেমন সেক্সুয়ালিটি, নারীদের হেটেরসেক্সুয়ালিটি কে প্রশ্নবিদ্ধ করা এমনকি সেক্সুয়ালিটি কে নারীদের ক্ষমতায়নের হাতিয়ার হিসেবে তুলে ধরা, ইত্যাদির মাধ্যমে নারীবাদের তৃতীয় ঢেউ চিহ্নিত করা যায়। এছাড়া নারীবাদের তৃতীয় ঢেউ এ দ্বিতীয় ঢেউয়ের অস্তিত্ববাদী দার্শনিকদের নারীত্ব এর সংজ্ঞাকে 'মধ্যবিত্ত শ্রেণীর সাদা নারীদের অভিজ্ঞতার' উপর গুরুত্ব দিয়ে আলোচনা করা হয়েছে বলে প্রশ্নবিদ্ধ করা হয়। তৃতীয় ঢেউ নারীবাদের "স্থানীয় রাজনীতি" উপর গুরুত্বারোপ করে, দ্বিতীয় ঢেউ এ শুরু হওয়া কোনটি নারীদের জন্য ভালো অথবা নয় এধরনের ধারণাকেও প্রশ্নবিদ্ধ করে এবং জেন্ডার এবং সেক্সুয়ালিটির পোস্ট-স্ট্রাকচারালিস্ট ব্যাখ্যাদান করার প্রবণতা তৈরি করে।  এসময় নারীবাদী নেত্রীগণ যেমন, গ্লোরিয়া অ্যাযাল্ডা, বেল হুকস, সেলা স্যান্ডোভাল, চেরী মোগারা, অ্যাড্রে লর্ড, ম্যক্সিন হং কিংস্টন, যারা দ্বিতীয় ঢেউয়ের নারীবাদী হিসেবে বিশেষ পরিচিত, তারা অন্যান্য নারীবাদীদের (সাদা নয়) সাথে একত্রিত হয়ে নারীবাদের ভিতরে বর্ণবাদ সম্পর্কিত বিষয় আলোচনা করার জন্য মধ্যস্থতা করার চেষ্টা করছিলেন। এছাড়াও তৃতীয় ঢেউ এ বিভিন্ন নারীবাদের পার্থক্য, সমাজে নারী এবং পুরুষের ভিন্নতা, জেন্ডার ভূমিকার পার্থক্য এসব নিয়েও আলোচনা শুরু হয়।
স্ট্যান্ডপয়েন্ট
স্ট্যান্ডপয়েন্ট তত্ব নারীবাদী তাত্ত্বিকদের তাত্ত্বিক ভিত্তি যেখানে বলা হয় ব্যক্তির সামাজিক অবস্থান তার জ্ঞান আরোহণ প্রক্রিয়াকে প্রভাবিত করে। এই দৃষ্টিকোণ থেকে যুক্তি দেয়া যে, বিদ্যমান গবেষণা এবং তত্ত্বগুলো নারী এবং নারীবাদী আন্দোলন গুরুত্বহীন হিসেবে উপস্থাপন করে এবং পক্ষপাত-শূন্য হিসেবে তুলে ধরেছে বলে দাবি করে। বর্ণবাদ, হোমোফোবিয়া, শ্রেণিবাদ, উপনিবেশবাদ কীভাবে লিঙ্গবৈষম্যকে প্রভাবিত করে তা বোঝার জন্য ১৯৮০ এর দশক থেকেই স্ট্যান্ডপয়েন্ট নারীবাদীগণ বলে  আসছেন যে, নারীবাদী আন্দোলনে আন্তর্জাতিক সমস্যা (যেমন ধর্ষণ,অজাচার, পতিতাবৃত্তি) এর পাশাপাশি সাংস্কৃতিকভাবে সৃষ্ট সমস্যা (যেমন আফ্রিকায় ফিমেল জেনিটাল মিউটিলেশন, আরব বা মধ্যপ্রাচ্যে নারীদের সামাজিক বাধা, উন্নত বিশ্বে গ্লাস সিলিং) নিয়ে কাজ করা দরকার।
উত্তর-নারীবাদ
উত্তর নারীবাদ প্রত্যয়টি ব্যবহার করা হয় ১৯৮০ এর দশকের পর থেকে শুরু হওয়া কতগুলো দৃষ্টিভঙ্গিকে ব্যাখ্যা করতে। এই মতাদর্শে বিশ্বাসীরা ঠিক "নারীবাদ বিরোধী" নন, তবে বিশ্বাস করেন যে, নারীবাদের দ্বিতীয় তরঙ্গের বিষয়গুলো অর্জন করাই যুক্তিযুক্ত। এরা নারীবাদের তৃতীয় তরঙ্গের বিষয়গুলিকে প্রশ্নবিদ্ধ করেন। এই প্রত্যয়টি প্রথমে যারা দ্বিতীয় তরঙ্গের বিষয়গুলোর প্রতি নেতিবাচক প্রতিক্রিয়া ব্যক্ত করেছিলো, তাদের বোঝানোর জন্য ব্যবহৃত হতো। কিন্তু বর্তমানে প্রত্যয়টি দ্বারা একগুচ্ছ তত্ব এবং তাত্ত্বিকদের নির্দেশ করা হয় যারা কিনা নারীবাদের দ্বিতীয় তরঙ্গের পরের ধারা নারীবাদী চিন্তা এবং তত্ত্বকে প্রশ্নবিদ্ধ করে আসছেন। উত্তর নারীবাদে বিশ্বাসীরা এটাও বলে থাকেন যে, নারীবাদ এখন আর আর প্রাসঙ্গিক নয়। অ্যামেলিয়া জোন্স লিখেছেন যে, ১৯৮০ এবং নব্বই এর দশকের যেসব উত্তর নারীবাদ সম্পর্কিত লেখনী পাওয়া যায় সেগুলোতে দ্বিতীয় ঢেউ মনোলিথিক এনটিটি হিসেবে সংজ্ঞায়িত করা হয়েছে। উত্তর নারীবাদে বিশ্বাসী ডরোথী চান "অনুযোগ লিপি" তৈরী করেন যেখানে তিনি - "নারীবাদীরা এখনো জেন্ডার সমতা এর জন্য লড়াই করে যাচ্ছেন যখন কিনা জেন্ডার সমতা অর্জিত হয়েই গেছে" উল্লেখ করেছেন। তিনি আরো বলেন," অনেক নারীবাদীই এখন এই অভিযোগ করেন যে, অধিকার এবং সমতার জন্য যে লড়াই তারা করেছেন এখন সেগুলোকেই তাদের বিরুদ্ধে ব্যবহার করা হচ্ছে।"
তত্ত্ব
নারীবাদী তত্ত্ব হলো নারীবাদকে তাত্ত্বিক এবং দার্শনিক রূপ দেয়ার প্রয়াস। এটি জ্ঞানের অনেকগুলি শাখা যেমন নৃবিজ্ঞান, সমাজ বিজ্ঞান, অর্থনীতি, উইমেন স্টাডিজ, নারীবাদী সাহিত্য সমালোচনা, শিল্প ইতিহাস, মনোসমীক্ষণ এবং দর্শন কে ঘিরে গড়ে উঠেছে। নারীবাদী তত্ত্ব লিঙ্গবৈষম্য কে বোঝার চেষ্টা করে এবং জেন্ডার রাজনীতি, ক্ষমতার সম্পর্ক ও সেক্সুয়ালিটির উপর গুরুত্ব দেয়। এই সামাজিক এবং রাজনৈতিক জটিল সম্পর্কগুলো ব্যাখ্যা করার পাশাপাশি নারীবাদী তত্ত্ব নারীদের অধিকার এবং স্বার্থ রক্ষার উপর গুরুত্বারোপ করে। স্টেরিওটাইপিং, লৈঙ্গিক ভাবে আপত্তিকরণ), নিপীড়ন, এবং পুরুষতন্ত্র এই বিষয়গুলো নারীবাদী তত্বে প্রতিপাদ্য হয়।
মিলের ভূমিকা
বিখ্যাত ব্রিটিশ দার্শনিক, রাজনৈতিক অর্থনীতিবিদ জন স্টুয়ার্ট মিল দেখতে পান যে, নারীসংক্রান্ত বিষয়াবলী অত্যন্ত গুরুত্বপূর্ণ। তাই তিনি নারীদের অধিকার আদায়ের লক্ষ্যে লিখতে শুরু করেন। এপ্রেক্ষিতে তিনি প্রারম্ভিক নারীবাদী হিসেবে বিবেচিত হতে পারেন। ১৮৬১ সালে লিখিত ও ১৮৬৯ সালে প্রকাশিত দ্য সাবজেকশন অব উইমেন শীর্ষক নিবন্ধে নারীদের বৈধভাবে বশীভূতকরণ বিষয়টিকে ভুল প্রমাণের চেষ্টা করেন। এরফলে তা সঠিকভাবে সমতাবিধান থেকে দূরে সরিয়ে রাখছে।
নরসিংদী পৌরসভা
নরসিংদী পৌরসভা বাংলাদেশের নরসিংদী জেলার সদর উপজেলার অন্তর্গত একটি পৌরসভা।
অবস্থান ও সীমানা
নরসিংদী জেলার মধ্যস্থলে অবস্থিত নরসিংদী শহরটি নরসিংদী জেলাধীন সদর উপজেলার আওতাধীন পশ্চিমে শীলমান্দী-চিনিশপুর, দক্ষিনে মহিষাশুড়া-নজরপুর, উত্তরে চিনিশপুর আর পূর্বদিকে রয়েছে হাজীপুর ও পূর্ব দক্ষিণ কোণে করিম পুর ইউনিয়নের সমাহার। উল্লেখ্য ইউনিয়নের চতুর্পাশ সংযুক্ত ঢাকা সিলেট মহাসড়ক হয়ে মেঘনা ও হাড়িধোয়া নদীর একাংশে ঘেরা নরসিংদী পৌর শহরের ভৌগোলিক সীমানা।
খাটেহারা হইতে জবার মোড় একটানা শহরের অবস্থান, কামাড়গাও হইতে থানার ঘাট, শালিধা হইতে পাতিল বাড়ি স্টীল ব্রীজ, ভেলানগর মহাসড়ক হইতে বীরপুর পাক্কার মাথা ও আরশীনগর কালভার্টে সংযুক্ত হাজীপুর স্টীল ব্রীজ পর্যন্ত নরসিংদী পৌর ভৌগোলিক সীমানা।
ইতিহাস
স্বাধীনতা সংগ্রামের পূর্ববর্তী ঢাকা জেলাধীন নারায়ণগঞ্জ মহকুমাশাসনের পঞ্চায়েত ব্যাবস্থা, জেলা ও আঞ্চলিক কাউন্সিলিং এর মাধ্যমে স্থানীয় সরকার ব্যাবস্থা পরিচালনা হতো। স্বাধীনতার পরবর্তীতে নরসিংদী অঞ্চলের সমৃদ্ধির লক্ষ্যে ঢাকা জেলাধীন নারায়ণগঞ্জ মহকুমার আওতাধীন ১৯৭২ খ্রীষ্টাব্দে নরসিংদী পৌর পরিষদ প্রতিষ্ঠান করা। ১৯৭৭ পরবর্তী নারায়ণগঞ্জ মহকুমা থেকে নরসিংদী অঞ্চলকে একক মহকুমায় উন্নিতকরণ করার সুবাদে নরসিংদী পৌর পরিষদকে (ক) শ্রেনীর অন্তর্ভুক্ত করে স্থানীয় সরকারের স্বায়ত্তশাসিত ৩৩ টি মহল্লার সমন্বয়ে ৯ ওয়ার্ড বিশিষ্ট ১০.৩২ বর্গ কিঃ মিঃ আয়তন জুরে নরসিংদী পৌরসভায় রুপান্তর হয়। উল্লেখ্য পৌর ভৌগোলিক সীমানায় আবদ্ধ নরসিংদী জেলা শহরের পরিচিতি।
প্রাচ্যের ম্যানচেস্টার খ্যাত নরসিংদী তাত শিল্পের অঞ্চল। কথিত এই নরসিংদীর একটি বিশেষ শ্লোগান রয়েছে (তাত শিল্পের মেলা নরসিংদী জেলা) নরসিংদী বাজার ভারত উপমহাদেশের একটি সুপরিচিত বানিজ্যিক কেন্দ্র ছিলো৷ কালি বাবুর ইজারায় জামদানি পল্লীর হাট বসতো কালি বাজার কথিত নরসিংদী বাজারে। নদীমাতৃক এই দেশের একমাত্র যাতায়াত ব্যাবস্থা নৌপথ ছিলো। মেঘনার পাড়ে নরসিংদী বাজার মেঘনায় ভেসে ভারতবর্ষের বহু অঞ্চলের মানুষ সহ সুদুর কলকাতা থেকে ক্রেতারা আসতো নরসিংদী বাজারে৷ কিছু অসাধু বেপারীদের কারনে নরসিংদী বাজারের পুর্নাঙ্গ বৈশিষ্ট্য ব্যবসায়ীক কার্যক্রম ও সুনাম শেখরচর বাবুরহাটে স্থানান্তর ঘটে। শিল্প ও কলকারখানায় সমৃদ্ধ ফ্লাওয়ারমিল, জুটমিল, টেক্সটাইলমিল, বিভিন্ন মানের ফ্যাক্টরি কুটিরশিল্প স্বর্ণশিল্প, লৌহশিল্প, তাঁতশিল্প, মৃৎশিল্প, দারুশিল্প, বাঁশের কাজ ইত্যাদির জন্য বিখ্যাত ছিলো। ইউএমসি জুট মিল, আলীজান জুট মিল জবা টেক্সটাইল ও হাতি মার্কা সাবান শহরের একটি ঐতিহ্য। কালি বাজারের কালি মন্দির ও বৌয়াকুড়ের মোঘল গম্বুজ মসজিদ এই শহরের একটি অন্যতম ধর্মীয় পরিচিতির স্থান ছিলো। নরসিংদী পৌর মহল্লায় অবস্থিত সাটির পাড়া কালী কুমার উচ্চ বিদ্যালয়-ব্রাম্মণ পাড়া ইউ এমসি জুট মিলস-কাউরিয়া পাড়া আলিজান জুট মিলস। ব্রাম্মন্দীতে মোঘল অনুকরণ তিন গুম্বজ মসজিদ, সরকারি কলেজ, জবা টেক্সটাইল মিলস, খালপাড় কালি মন্দির। দত্তপাড়ার আদমজী গুদাম, দেশের বৃহৎ নদী মেঘনায় সংযুক্ত আঞ্চলিক শ্মশান, আঞ্চলিক থানা ও আঞ্চলিক ঘাট কথিত নরসিংদী পুরাতন লঞ্চ ঘাট। কান্দা পাড়ার কালি মন্দির[কালি বাজার] আজকের নরসিংদী বাজার, ডাকঘর। বানিয়াছল-বৌয়াকুড়স্থ বাজীর মোড় গুদারা ঘাট, বৃহৎ কাঠের বাজার, কৃষি অফিস, কৃষি ব্যাংক, আঞ্চলিক সাব রেজিস্ট্রারি অফিস, রেলওয়ে স্টেশন, আঞ্চলিক ডাকবাংলো, আঞ্চলিক খাদ্য গুদামসহ আঞ্চলিক বিদ্যুৎ সরবারাহের ওয়াপদা (ডেসা) ও টেলিফোন অফিস সহ বৌয়াকুড় ঐতিহ্যবাহী মোঘল গম্বুজ মসজিদ নরসিংদী অঞ্চলের গুরুত্বপূর্ণ স্থান ছিলো। স্বাধীনতা সংগ্রামের সময় বানিয়াছল-বৌয়াকুড়স্থ টেলিফোন অফিস পাকিস্তানি হানাদারদের মিলিটারি ক্যাম্প (হিন্দু নিধন) স্বাধীন বাংলার আশাবাদী কিংবা ইচ্ছাপোষণ কারীদের টর্চার সেল ছিলো।
[৩৩ টি মহল্লার সমন্বয়ে গঠিত নরসিংদী জেলার প্রাণকেন্দ্র শহরের মধ্যস্থ [কান্দাপাড়া-বৌয়াকুড়] মহল্লাকে নরসিংদীর (রাজধানী) বলা হয়ে থাকে]
উল্লেখ্য নরসিংদী পৌরসভা ২০০৬ সালে বাংলাদেশ সরকারের স্থানীয় সরকার মন্ত্রণালয় কর্তৃক বাংলাদেশের শ্রেষ্ঠ পৌরসভায় নিবন্ধিত হয়। নরসিংদী পৌর প্যানেলের চেয়ারম্যান ও কমিশনার বৃন্দ স্বর্ণপদক প্রাপ্তিতে একটি ঐতিহাসিক সোনালি অর্জন করে৷ চেয়ারম্যানি প্রথা বিলুপ্তির মাধ্যমে গ্যাজেট উন্নিত করণে ২০০৭ সালের পরে মেয়র ও কাউন্সিলর প্রচলন চালু হয়। ২০১১ সালে নরসিংদী পৌরসভার প্রথম মেয়র নির্বাচন অনুষ্ঠিত   হয় এবং নির্বাচিত মেয়র লোকমান হোসেন বাংলাদেশের শ্রেষ্ঠ পৌর মেয়র সম্মাননায় ভূষিত হয়।
প্রশাসনিক এলাকা
দত্ত পাড়া, বেপাড়ি পাড়া,টেক পাড়া, জাংগালিয়া পাড়া, কাউরিয়া পাড়া, বাউল পাড়া, সাটির পাড়া, ব্রাম্মণ পাড়া, কান্দা পাড়া [পশ্চিম-মধ্য-উত্তর-দক্ষিণ], বৌয়াকুড়, বানিয়াছল, বীরপুর, ব্রাম্মন্দী[পূর্ব_পশ্চিম], তরোয়া, ভাগদী, ভেলানগর[পূর্ব_পশ্চিম] বাসাইল, বিলাসদী,
আয়তন ও জনসংখ্যা
আয়তন ১০.৩২ বর্গ কিঃ মিঃ। জনসংখ্যা ১,৪৬,১১৫ জন
শিক্ষা
শিক্ষার হার :
শিক্ষা প্রতিষ্ঠান সাটির পাড়া কালী কুমার উচ্চ বিদ্যালয় নরসিংদীর প্রথম বিদ্যাপিঠ। ১ ই এপ্রিল ১৯০১ সালে ললিত মোহন রায় বৃটিশ নরসিংদীতে এই উচ্চ বিদ্যালয়টি প্রতিষ্ঠা করেন।
সাটির পাড়াস্থ্য নরসিংদী সরকারি বালিকা উচ্চ বিদ্যালয় ১৯৩৪ সালে নরসিংদীর দ্বিতীয় বিদ্যালয় যা নারী শিক্ষায় নরসিংদী অঞ্চলের প্রথম বালিকা বিদ্যাপিঠ।
ব্রাম্মন্দী কামিনী কিশোর মৌল্লিক উচ্চ বিদ্যালয় ১৯৪৬ সালে ও নরসিংদী সরকারি কলেজ ১৯৪৯ সালে জ্বীতেন্দ্র কিশোর মৌল্লিকের দান করা সম্পদের উপরে স্থানীয় রাজনৈতিক ব্যাক্তি ও তৎকালীন খন্ড সরকারের সমন্বয়ে নির্মাণ করা হয়৷ এছাড়াও ১৯৬৮ সালে ব্রাম্মন্দীতে একটি বালিকা উচ্চ বিদ্যালয় প্রতিষ্ঠা করা হয়।
দত্তপাড়া দারুল উলুম মাদ্রাসা ১৯৫৪ সালে ও বৌয়াকুড় মেরাজুল উলুম মাদ্রাসা ১৯৭৩ সালে প্রতিষ্ঠা করা হয়।
জীবনের গল্প আছে বাকি অল্প
জীবনের গল্প আছে বাকি অল্প (English:There's little left in life stories) ১৯৯১ খ্রিষ্টাব্দে প্রকাশিত ফিরে ফিরে আসি অ্যালবামের একটি গান। এই গানে সুর দিয়েছেন আহমেদ ইমতিয়াজ বুলবুল এবং কন্ঠ দিয়েছেন অ্যান্ড্রু কিশোর।
এটি একটি হৃদয় বিদারক গান। এর মাধ্যমে মানুষের জীবনের চরম সত্যটি প্রকাশ পেয়েছে। যাই হোক, তৎকালীন সময়ে গানটি গায়ককে বিশেষ সুনাম এনে দিয়েছিল।
তথ্যসূত্র
জীবনের গল্প আছে বাকি অল্প গান লিরিক্স
বেনগাজি বিশ্ববিদ্যালয়
ইতিহাস
১৯৫৫ সালে এটি প্রতিষ্ঠিত হয় লিবিয়া বিশ্ববিদ্যালয় নামে। ১৯৭৩ লিবিয়া ববিশ্ববিদ্যালয় ভেঙ্গে ত্রিপোলী বিশ্ববিদ্যালয় এবং বেনগাজি বিশ্ববিদ্যালয় নামে দুটি বিশ্ববিদ্যালয়ে ভাগ হয়।
আলভিরা খান
আলভিরা খান একজন ভারতীয় চলচ্চিত্র প্রযোজক এবং ফ্যাশন ডিজাইনার।  ২০১৬ সালে, সুলতান চলচ্চিত্রে তার কাজের জন্য শ্রেষ্ঠ কাস্টম ডিজাইনের জন্য স্টারডাস্ট অ্যাওয়ার্ড পেয়েছিলেন।
কর্মজীবন
২০১১ সালের হিন্দি চলচ্চিত্র বডিগার্ড-এ  সহকারী-প্রযোজক হিসেবে কাজের মাধ্যমে আলভিরা খান তার কর্মজীবন শুরু করেন।
তার পিতা সেলিম খান একজন হিন্দি চলচ্চিত্রের চিত্রনাট্যকার এবং কাহিনীকার হিসেবে কাজ করেছেন। তার বড় ভাই হচ্ছেন প্রখ্যাত অভিনেতা সালমান খান   এবং তিনি তার চলচ্চিত্রে কাজের জন্য ডিজাইনের কাজ শিখেন।
ব্যক্তিগত জীবন
আলভিরা খান প্রযোজক অতুল অগ্নিহোত্রির সাথে বিবাহ বন্ধনে আবন্ধ হন এবং এই দম্পত্তির ২টি সন্তান সন্তান রয়েছে। একজনের নাম আলিজাহ ও অপরজনের নাম আয়ান।
করিমপুর ইউনিয়ন, নরসিংদী সদর
করিমপুর ইউনিয়ন বাংলাদেশের নরসিংদী জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
চেয়ারম্যানগণের তালিকা
প্রিয়া দত্ত (রাজনীতিবিদ)
প্রাথমিক জীবন এবং শিক্ষা
প্রিয়া দত্ত বলিউড অভিনেতা এবং রাজনীতিবিদ সুনীল দত্ত এবং অভিনেত্রী নার্গিসের কন্যা। তিনি পাঞ্জাবি বংশোদ্ভূত। তাঁর বাবা-মা ভারতীয় জাতীয় কংগ্রেসের প্রতিনিধিত্ব করার জন্য নির্বাচিত হয়েছিলেন এবং তাঁর বাবা ছিলেন একজন সংসদীয় মন্ত্রী। তিনি অভিনেতা সঞ্জয় দত্ত এবং নম্রতা দত্তের বোন। ২০০৭ সালে, তাঁর বোনের সাথে, তিনি একটি স্মৃতিচারণ প্রকাশ করেছিলেন, যার নাম মিঃ অ্যান্ড মিসেস দত্ত: মেমোরিজ অব আওয়ার পেরেন্টস।
তিনি মুম্বই বিশ্ববিদ্যালয়ের অধীনে সোফিয়া কলেজ (তৎকালীন বোম্বে বিশ্ববিদ্যালয়) থেকে সমাজবিজ্ঞানে তাঁর বি.এ. ডিগ্রি অর্জন করেন। মার্কিন যুক্তরাষ্ট্রের নিউ ইয়র্ক শহরের সেন্টার ফর মিডিয়া আর্টস থেকে টেলিভিশন প্রযোজনায় তাঁর স্নাতকোত্তর ডিপ্লোমা রয়েছে।
রাজনীতি
নির্বাচনের পর তাঁকে সর্বভারতীয় কংগ্রেস কমিটির সেক্রেটারি নিযুক্ত করা হয়েছিল। ২০১৯ সালের ২৩ শে মে তিনি দ্বিতীয়বারের মত তাঁর প্রতিদ্বন্দ্বী পুনম মহাজনের এর কাছে ১,৩০,০০০ ভোটের ব্যবধানে পরাজিত হয়েছেন।
অন্যান্য কার্যক্রম
বিশ্ববিদ্যালয়ের পড়া শেষ করে, দত্ত টেলিভিশন এবং ভিডিওতে কাজ করেছেন এবং নিউইয়র্কের দ্য সেন্টার ফর মিডিয়া আর্টস থেকে পড়াশোনা করেছিলেন। ১৯৯২-৯৩ সালে বোম্বাই দাঙ্গার সময় এবং তার পরে, দত্ত মুম্বইয়ের মুসলিম শরণার্থীদের নিয়ে কাজ করেছেন। তিনি এই সময় হুমকিযুক্ত টেলিফোন এবং হয়রানির কথা জানিয়েছেন।
প্রিয়া দত্ত 'নার্গিস দত্ত মেমোরিয়াল চ্যারিটেবল ট্রাস্ট' (এনডিএমসিটি) প্রতিষ্ঠা করেছিলেন, যেটি তাঁর বাবা সুনীল দত্ত শুরু করেছিলেন। ১৯৮১ সালে ক্যান্সারে আক্রান্ত হয়ে তাঁর মা নার্গিস দত্তের মৃত্যু হয়েছিল। তাঁর স্মরণে প্রিয়া দত্ত এটি করেছিলেন।
ব্যক্তিগত জীবন
২০০৩ সালের ২৭শে নভেম্বর প্রিয়া ওয়েন রনকনকে বিবাহ করেছিলেন। রনকন একটি সংগীত প্রচার সংস্থা 'অরেঞ্জুস এন্টারটেইনমেন্ট' এবং একটি বিপণন সংস্থা 'ফাউন্টেনহেড প্রমোশনস অ্যান্ড ইভেন্টস প্রাইভেট লিমিটেড' এই দুটির অংশীদার। রনকন মুম্বাইয়ের বান্দ্রার একজন রোমান ক্যাথলিক। তাঁদের দুটি পুত্র আছে, সুমাইর (জন্ম ২০০৭) এবং সিদ্ধার্থ (জন্ম ২০০৫)।
জেমস ল্যাংগ্রিজ
ঘরোয়া ক্রিকেট
সাসেক্সের নিউইকে জন্মগ্রহণকারী জেমস ল্যাংগ্রিজ অল-রাউন্ডার হিসেবে খেলতেন। প্রথম-শ্রেণীর ক্রিকেটে প্রায় ত্রিশ বছরকাল অংশগ্রহণ করেন। তার কনিষ্ঠ ভ্রাতা জন ল্যাংগ্রিজ সাসেক্সের পক্ষাবলম্বন করে ব্যাটিং উদ্বোধন করে গেছেন। ফলশ্রুতিতে, তাদেরকে চিহ্নিত করতে জেমস ল্যাংগ্রিজের নামের প্রথম অংশকে ব্যবহার করা হতো। খেলোয়াড়ী জীবনের শুরুতে ১৯২৪ সালে সাসেক্সের পক্ষে ব্যাটসম্যান হিসেবে খেলে সহস্রাধিক রান তুলেন যা পরবর্তী বিশ মৌসুমে এ কৃতিত্ব অর্জন করেছিলেন। সমগ্র খেলোয়াড়ী জীবনে ৪২ সেঞ্চুরি সহযোগে ৩১,৭১৬ রান তুলেছেন তিনি। সর্বকালের সেরাদের তালিকায় নিজেকে ৫২তম স্থানে অবস্থান করালেও স্বীয় ভ্রাতার চেয়ে ১১ স্থান দূরে অবস্থান করেছেন।
১৯২০-এর দশকের শেষার্ধ্বে স্পিন বোলার হিসেবেও ব্যতিক্রমধর্মী নিখুঁতভাব বজায় রাখতে সচেষ্ট হন। তবে বলে তেমন উচ্চতা ছিল না। সূর্য কিরণের পর বৃষ্টি নামলে তাকে মোকাবেলা করা ব্যাটসম্যানদের বেশ কষ্টের হতো। ১৯৩০ থেকে ১৯৩৭ সাল পর্যন্ত ছয় মৌসুমে একাধারে শতাধিক উইকেট দখল করেছেন জেমস ল্যাংগ্রিজ। এ সময়ে সহস্রাধিক রান ও শতাধিক উইকেট লাভের ন্যায় অল-রাউন্ডার ডাবল লাভ করেন তিনি।
১৯৩৩, ১৯৩৫, ১৯৩৭ ও ১৯৩৯ সালে সাসেক্সের বোলিং গড়ে শীর্ষস্থানে আরোহণ করেছেন। কিন্তু, ১৯৩৬ ও ১৯৩৮ সালে গ্রীষ্মের ভেজা মৌসুমে ব্যর্থতার পরিচয় দিয়েছেন তিনি। ১৯৩৭ সালে ২০৮২ রান ও ১০২ উইকেট লাভ করেন যা পরবর্তীতে ১৯৫৯ সালে ট্রেভর বেইলি লাভ করেছেন। এ কৃতিত্ব অর্জনের পাশাপাশি মাত্র একবার সেঞ্চুরি করে ২০০০ রান লাভের রেকর্ড গড়েন। সর্বমোট ১,৫৩০ উইকেট নিয়ে সর্বকালের সেরাদের তালিকায় নিজেকে ৭৭তম অবস্থানে রেখেছেন। এছাড়া, প্রথম-শ্রেণীর ক্রিকেটে সাসেক্সের পক্ষে ৬২২ খেলায় অংশ নিয়েছেন, যা কাউন্টি রেকর্ড হিসেবে বিবেচিত হয়ে আসছে।
এছাড়াও, ১৯২৭-২৮ মৌসুমে অকল্যান্ডের পক্ষে প্রথম-শ্রেণীর খেলায় অংশ নিয়েছিলেন তিনি।
অধিনায়কত্ব লাভ
১৯৫০ থেকে ১৯৫২ সময়কালে সাসেক্সের পক্ষে অধিনায়কের দায়িত্ব পালন করেছেন। লিচেস্টারশায়ারের লেস বেরি ও ওয়ারউইকশায়ার টম ডলারি’র পর তৃতীয় পেশাদার খেলোয়াড় হিসেবে বিংশ শতাব্দীতে কাউন্টি ক্লাবকে পরিচালনা করার সুযোগ পেয়েছেন। ১৯৩৫ সালে ইউয়ার্ট অ্যাস্টিল লিচেস্টারশায়ারকে এক মৌসুম অধিনায়কত্ব করলেও তখন কোন শৌখিন খেলোয়াড় এ দায়িত্ব নিতে রাজী ছিলেন না।
আন্তর্জাতিক ক্রিকেট
ল্যাংগ্রিজের টেস্ট খেলোয়াড়ী জীবন তেরো বছরব্যাপী চলমান ছিল। কিন্তু এ সময়ে তিনি মাত্র আটটি টেস্টে অংশগ্রহণ করতে সক্ষমতা দেখিয়েছেন। ১৯৩৩ সালে ওল্ড ট্রাফোর্ডে সফরকারী ওয়েস্ট ইন্ডিজের বিপক্ষে টেস্ট অভিষেক ঘটে জেমস ল্যাংগ্রিজের। দ্বিতীয় ইনিংসে ৭/৫৬ বোলিং পরিসংখ্যান দাঁড় করান তিনি। এরপর ১৯৩৩-৩৪ মৌসুমে ডগলাস জারদিনের নেতৃত্বাধীন এমসিসি দলের সদস্যরূপে ভারত সফরে যান। কলকাতা টেস্টে ৭০ রান তুলেন ও মাদ্রাজ টেস্টে ৫/৬৩ বোলিং পরিসংখ্যান গড়েন। পরবর্তীতে ১৯৩৬ সালে দক্ষিণ আফ্রিকার বিপক্ষে অনুষ্ঠেয় সিরিজের একটিমাত্র টেস্টে অংশ নেন তিনি। এছাড়াও, ১৯৩৬ ও ১৯৪৬ সালে ভারতের বিপক্ষে একটি করে টেস্টে অংশগ্রহণ ছিল জেমস ল্যাংগ্রিজের। তবে ঐ সময়ে ইংল্যান্ডের অবিস্মরণীয় বামহাতি স্পিনার হ্যাডলি ভেরিটি’র জন্য নিঃসন্দেহে তাকে টেস্টে অংশগ্রহণের পথ অবরুদ্ধ করে রাখে।
দ্বিতীয় বিশ্বযুদ্ধে হেডলি ভেরিটি নিহত হন। ফলশ্রুতিতে যুদ্ধ পরবর্তীকালে ৪০ বছর বয়সে অস্ট্রেলিয়া সফরের জন্য জেমস ল্যাংগ্রিজকে ওয়ালি হ্যামন্ডের নেতৃত্বাধীন এমসিসি দলের সদস্যরূপে মনোনয়ন দেয়া হয়। মেলবোর্নে অনুষ্ঠিত অ্যাশেজ সিরিজের তৃতীয় টেস্টে তার অংশগ্রহণের কথা ছিল। কিন্তু অনুশীলনীকালে গুরুতর আঘাত পেলে খেলা থেকে নিজেকে বিরত রাখেন। এরপর আর তাকে টেস্ট ক্রিকেট খেলতে দেখা যায়নি।
মূল্যায়ন
১৯৩২ সালে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন জেমস ল্যাংগ্রিজ।
ক্রিকেট লেখক কলিন বেটম্যানের মতে, তিনি সাসেক্সের সেরা কর্মী ছিলেন। বিক্ষিপ্ত খেলোয়াড়ী জীবনে জিম ল্যাংগ্রিজ যুদ্ধের পর মাত্র একটিমাত্র টেস্টে অংশগ্রহণ করতে পেরেছেন। দৃঢ় প্রত্যয়ী বামহাতি ব্যাটসম্যান হিসেবে যথেষ্ট সুনাম কুড়িয়েছেন তিনি। ধৈর্যশীল বামহাতি স্পিনার হিসেবেও খ্যাতি অর্জন করেছেন। তবে, ইয়র্কশায়ারের হেডলি ভেরিটি’র ইংল্যান্ড দলে নিয়মিত উপস্থিতির কারণে টেস্টে অংশগ্রহণের সুযোগ অনেকাংশেই ব্যাহত হয়েছিল তার।
ব্যক্তিগত জীবন
খেলোয়াড়ী জীবন থেকে অবসর নেয়ার পর সাসেক্স দলের কোচ হিসেবে দায়িত্ব পালন করেন। ১৯৬৯ সাল পর্যন্ত কাউন্টি কোচের দায়িত্বে ছিলেন তিনি। স্বীয় সন্তান রিচার্ড ল্যাংগ্রিজ ১৯৬০-এর দশকে নিয়মিতভাবে সাসেক্সের পক্ষে ব্যাটিং উদ্বোধনে মাঠে নামতেন।
১০ সেপ্টেম্বর, ১৯৬৬ তারিখে সাসেক্সের ব্রাইটন এলাকায় ৬০ বছর বয়সে জেমস ল্যাংগ্রিজের দেহাবসান ঘটে।
হুয়ান দেলগাদো
হুয়ান দেলগাদো (Juan Delgado, ; ২৬ ফেব্রুয়ারি ১৮৯১ – অজানা) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় সেন্ত্রাল এস্পানিওল এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছিলেন।
দেলগাদো ১৯১৩ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২০ সাল পর্যন্ত তিনি সর্বমোট ১৭ ম্যাচে অংশগ্রহণ করেছিলেন। তিনি উরুগুয়ের হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৯) অংশগ্রহণ করেছিলেন, যার মধ্যে ১৯১৬ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।
আন্তর্জাতিক ফুটবল
দেলগাদো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।
ব্যক্তিগত জীবন
হুয়ান দেলগাদো ১৮৯১ সালের ২৬শে ফেব্রুয়ারি তারিখে উরুগুয়েতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।
উল্লাল
উল্লাল (ಉಳ್ಳಾಲ) ভারতের কর্ণাটক রাজ্যের দক্ষিণ কন্নড় জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫ মিটার (১৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে উল্লাল শহরের জনসংখ্যা হল ৪৯,৮৬২ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে উল্লাল এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
দ্য নিউ ডে (পেশাদার কুস্তি)
দ্য নিউ ডে হলো বিগ ই, কফি কিংস্টন এবং জেভিয়ের উডসের সমন্বয়ে গঠিত একটি পেশাদার কুস্তি ট্যাগ টিম। তারা বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তারা ডাব্লিউডাব্লিউই স্ম্যাকডাউন ব্র্যান্ডে কুস্তি করেন। তারা হচ্ছেন ২ বারের ডাব্লিউডাব্লিউই ট্যাগ টিম চ্যাম্পিয়ন। তাদের দ্বিতীয় রাজত্বে তারা ডাব্লিউডাব্লিউইর ইতিহাসে সবচেয়ে বেশি দিন (৪৮৩ দিন) উক্ত চ্যাম্পিয়নশিপে রাজত্ব করা চ্যাম্পিয়নে পরিণত হয়। দ্য নিউ ডে তাদের চ্যাম্পিয়নশিপটি ফ্রি-বার্ড নিয়মে রাজত্ব করেছে, যার ফলে তাদের দলের তিনজনই চ্যাম্পিয়ন হিসেবে পরিগণিত হয়েছেন।
প্রদোষ আইচ
ডঃ প্রোদোষ আইচ (১৯৩৩ –  ) ওলডেনবার্গ বিশ্ববিদ্যালয়ের একজন বাঙালি - ভারতীয় অবসরপ্রাপ্ত প্রাক্তন অধ্যাপক এবং লেখক।
তিনি জার্মান ভাষার প্রকাশনা লাইস উইথ লং লেগস ( ল্যাজেন মিট ল্যাঞ্জেন বেইনেন ) এর জন্য পরিচিত।তিনি ইন্দোলজি, ইন্ডোলজিস্ট, আর্য, সংস্কৃত, হিন্দু ধর্ম, ইন্দো-ইউরোপীয়-ভাষা পরিবার এবং জাতি এবং আরও অনেক জাতির ভিত্তি এবং সত্যকে প্রশ্নবিদ্ধ করেন। ।
জীবনী
তিনি ১৯৩৩ সালে ভারতের কলকাতা  জন্মগ্রহণ করেন তিনি ভারতে  উচ্চ বিদ্যালয় এবং দার্শনিক অধ্যয়ন করেছেন, জার্মানির কোলন বিশ্ববিদ্যালয়ে সমাজবিজ্ঞান, নৃতাত্ত্বিকতা এবং দর্শন নিয়ে পড়াশোনা করেছেন । তিনি রাজস্থান বিশ্ববিদ্যালয়, কোলোন বিশ্ববিদ্যালয় এবং ওলডেনবার্গ বিশ্ববিদ্যালয়ে সমাজবিজ্ঞানের উপর পাঠদান করেন।
তিনি জার্নালে প্রবন্ধ এবং কাগজপত্র প্রকাশ করেছেন এবং বেশ কয়েকটি ডকুমেন্টারি ফিল্ম তৈরি করার পাশাপাশি বেশ কয়েকটি বই রচনা করেছেন।
বণ্টুয়াল
বণ্টুয়াল (Bantwal) ভারতের কর্ণাটক রাজ্যের দক্ষিণ কন্নড় জেলার একটি পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বান্তুওয়াল শহরের জনসংখ্যা হল ৩৬,৮২৯ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে বান্তুওয়াল এর সাক্ষরতার হার বেশি।
টোকিও মেট্রোপলিটন সরকারি ভবন
টোকিও মেট্রোপলিটন গভর্নমেন্ট বিল্ডিং (Tokyo Metropolitan Government Building) (東京都庁舎, Tōkyō-to Chōsha) টোকিও মেট্রোপলিটন সরকারের প্রধান সদর দপ্তর, যা টোকিওর ২৩ টি ওয়ার্ড এবং শহরের  উপশহরগুলি নিয়ন্ত্রণ করে এখান থেকে।
আটটি কাহিনী টোকিওর মেট্রোপলিটান অ্যাসেম্বলি বিল্ডিং (এক ভূগর্ভস্থ মেঝে সহ) এবং টোকিও মেট্রোপলিটন মেইন বিল্ডিং নং ২-এর সমাধিসৌধের দুটি দুটি ভবন রয়েছে, যা ৩৭ টির মধ্যে রয়েছে, যার তিনটি তলা স্থলভাগের নিচে রয়েছে।
ভভছে দুই প্যানোরামিক পর্যবেক্ষণ ডেক, প্রতিটি টাওয়ারের ৪৫ তলায় (২০২ মিটার, ৬৬৩ ফুট উচ্চতায়) জনসাধারণের জন্য বিনামূল্যে এবং উপহারের দোকান এবং ক্যাফে রয়েছে।
পর্যবেক্ষণ ডেকগুলি খোলা হয় ৯: ৩০ থেকে -২৩:০০ টা পর্যন্ত, তবে দুটি পর্যবেক্ষণের ডে প্রতিদিন খোলা থাকে।
ইতিহাস
বিল্ডিং টি কেঞ্জো টাঙ্গা দ্বারা ডিজাইন করা হয়েছিল এবং ডিসেম্বর ১৯৯০ সালে সরকারি অর্থের ¥ ১৫৭ বিলিয়ন (প্রায় ১ বিলিয়ন মার্কিন ডলার) ব্যয় হয়ে গিয়েছিল ভবনটির নির্মানে। এটি ইউরকুচোর প্রাক্তন টোকিও মেট্রোপলিটন গভর্নমেন্ট বিল্ডিংকে প্রতিস্থাপিত করে, যা ১৫৭ সালে নির্মিত হয়েছিল এবং টাঙ্গাইয়ের নকশাও ছিল। প্রাক্তন টোকিও মেট্রোপলিটন গভর্নমেন্ট বিল্ডিং এখন টোকিও আন্তর্জাতিক ফোরামের সাইট হিসাবে পরিচিত।
এটি টোকিওর সবচেয়ে উঁচু ছাদ ২৪২.৯ মিটার (৭৯৭ ফুট) নিয়ে, মিডটাউন টাওয়ার ২০০৬ সালে সম্পন্ন হওয়ার আগ পর্যন্ত।
যদিও এটি টোকিও টাওয়ার বা টোকিও স্কাইট্রি হিসাবে বিশ্বব্যাপী স্বীকৃতি অর্জন করেনি, তবে মেট্রোপলিটন গভর্ণমেন্ট বিল্ডিংটি নিজ নিজ শহরে  প্রতিনিধিত্ব করে আসছে। এটি জাপানি বিজ্ঞান কথাসাহিত্য এবং এনিম যেমন ডাইগাইমন তামার্সের মতো প্রেক্ষাপটে একটি প্রতীক বা টাইপের দৃশ্য হিসেবে ভবিষ্যতবাণী বা পোস্ট-রহস্যোদ্ঘাটনকারী শিনজুকুকে চিত্রিত করে।  ১৯৯১ সালে নির্মিত গডজিলা চলচ্চিত্র গডজিলা বনাম এই প্রথম নির্মাণটি তৈরি হয়। রাজা গীদোরাহ, যেখানে এটি গরজিলা এবং মেকা-রাজা গীদোরাহ'র মধ্যবর্তী সংঘর্ষ চলচ্চিত্রের প্রথম পর্বের ছবিতে দেখা যায়। দুটি দৈত্যের গম্ভীর গর্জন শোনা যায় ও পাদদেশে বাধে যুদ্ধ।গডজিলার আঘাতে শেষ পর্যন্ত বিল্ডিংটি ধ্বংস হয়।
এম. ভি. নরসিংহ রাও
মদিরেড্ডি ভেঙ্কট ববজি নরসিংহ রাও (জন্ম: ১১ আগস্ট, ১৯৫৪) অন্ধ্রপ্রদেশের সেকান্দারাবাদ এলাকায় জন্মগ্রহণকারী কোচ ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ ও আইরিশ ক্রিকেটে আয়ারল্যান্ড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন ববজি নরসিংহ রাও নামে পরিচিত '''এম. ভি. নরসিংহ রাও'''।
প্রথম-শ্রেণীর ক্রিকেট
১৯৭১-৭২ মৌসুম থেকে ১৯৮৮-৮৯ মৌসুম পর্যন্ত এম. ভি. নরসিংহ রাওয়ের প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে চমৎকার সফলতা লাভ সত্ত্বেও আন্তর্জাতিক ক্রিকেট অঙ্গনে নিজেকে মেলে ধরতে না পারাদের মধ্যে তিনি অন্যতম ছিলেন। ববজি নামে পরিচিত এম. ভি. নরসিংহ রাও ডানহাতি মাঝারিসারির ব্যাটসম্যান হিসেবে বেশ দক্ষতার পরিচয় দিয়েছেন। এছাড়ও, প্রশস্ত হাতে বলেক বাঁকানো ও বাউন্স সহযোগে অর্থোডক্স লেগ স্পিন বোলিং করতেন।
আন্তর্জাতিক ক্রিকেটে সফল না হলেও দুই দশককাল রঞ্জী ট্রফিতে হায়দ্রাবাদের প্রধান চালিকাশক্তিতে পরিণত হয়েছিলেন। জাতীয় প্রতিযোগিতায় সেরা অল-রাউন্ড নৈপুণ্য প্রদর্শন করেন। ৪৭.৪০ গড়ে ৪১২৪ রান ও ২৪.২০ গড়ে ২১৮ উইকেট পান। আয়ারল্যান্ডে বেশ সফল ছিলেন ও জনপ্রিয় পেশাদার খেলোয়াড়ের ভূমিকায় অবতীর্ণ হন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন এম. ভি. নরসিংহ রাও। ৩ জানুয়ারি, ১৯৭৯ তারিখে কলকাতায় সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৬ অক্টোবর, ১৯৭৯ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। ১৯৭৮-৭৯ মৌসুমে ওয়েস্ট ইন্ডিজের বিপক্ষে দুই টেস্ট খেলার পর বিএস চন্দ্রশেখরকে তার স্থলাভিষিক্ত করা হয়।
পরের মৌসুমে অস্ট্রেলিয়ার বিপক্ষে সিরিজ খেলার জন্যে তাকে পুনরায় জাতীয় দলে অন্তর্ভুক্ত করা হয়। কিম হিউজের নেতৃত্বাধীন অস্ট্রেলিয়া দলের বিপক্ষে দুই টেস্ট পর আবারও তাকে মাঠের বাইরে অবস্থান করতে হয়। ব্যাট কিংবা বল হাতে নিয়ে কোনটিতেই সফলতার স্বাক্ষর রাখতে পারেননি তিনি। তবে, কাছাকাছি এলাকায় ফিল্ডিং করে আটটি ক্যাচ তালুবন্দী করার দক্ষতা দেখান।
ইডেন গার্ডেন্সে সিরিজের পঞ্চম টেস্টে গুরুত্বপূর্ণ ভূমিকা রেখে দলকে নিশ্চিত পরাজয়ের কবল থেকে রক্ষা করেন। শেষ দিন ভারতের জয়ের লক্ষ্যমাত্রা ২৪৭ নির্ধারিত হয় ও এক পর্যায়ে দলের সংগ্রহ ১২৩/৪ হয়। সুনীল গাভাস্কার, দিলীপ বেঙ্গসরকার, গুণ্ডাপ্পা বিশ্বনাথ ও চেতন চৌহান - এ চারজন মূল ব্যাটসম্যান প্যাভিলিয়নে চলে যান। অপরাজিত ৮৫ রানে থাকা যশপাল শর্মা’র সাথে জুটি গড়েন। ২০০/৪ করলে টেস্টটি ড্রয়ে পরিণত হয়। এটিই তার সর্বশেষ টেস্টে অংশগ্রহণ ছিল।
অবসর
ক্রিকেট খেলা থেকে অবসর গ্রহণের পর প্রতিযোগিতাধর্মী আন্তর্জাতিক ক্রিকেট অঙ্গনে কোচিং জগতের দিকে ধাবিত হন। ২০১১ সালের ক্রিকেট বিশ্বকাপে আয়ারল্যান্ড ক্রিকেট দলের সহকারী কোচ ছিলেন তিনি।
সমাজ
সমাজ বলতে মূলত এমন এক ব্যবস্থা বোঝায়, যেখানে একাধিক চরিত্র একত্রে কিছু নিয়ম-কানুন প্রতিষ্ঠা করে একত্রে বসবাসের উপযোগী পরিবেশ গড়ে তোলে। মানুষের ক্ষেত্রে একাধিক ব্যক্তি একত্র হয়ে লিখিত কিংবা অলিখিত নিয়ম-কানুন তৈরি করে; এরকম একত্র বসবাসের অবস্থাকে সমাজ বলে। মানুষ ছাড়াও ইতর প্রাণীর ক্ষেত্রে সমাজের অস্তিত্ব দেখা যায়, তবে সেখানে মানুষের মতো কাঠামোবদ্ধ সমাজের দৃষ্টান্ত নজরে আসে না। সমাজের দুটো গুরুত্বপূর্ণ উপাদান হলো:ট্যাবু বা নিষিদ্ধ আচার, ও টোট্যাম। সমাজের মধ্যে যেমন সদস্যদের মধ্যে থাকে পরস্পর সৌহার্দ্য, সহযোগিতা, মমত্ব ; তেমনি তৈরি হতে পারে ঘৃণা, লোভ, জিঘাংসা। তাই সমাজের মধ্যে শৃংখলা ধরে রাখার স্বার্থে বেশিরভাগ ক্ষেত্রেই অলিখিতভাবে তৈরি হয় কিছু নিয়ম, অধিকাংশ ক্ষেত্রেই যার লঙ্ঘন চরম অসম্মানজনক, এবং সমাজের দৃষ্টিতে শাস্তিযোগ্য। তবে নিঃসন্দেহে সুন্দর ও সুষ্ঠু সমাজ ব্যবস্থার জন্য সৌহার্দ্য, সহযোগিতা একান্ত দরকার।
ব্যুৎপত্তি এবং ব্যবহার
"সমাজ" শব্দটি দ্বাদশ শতাব্দীর ফরাসি শব্দ société থেকে এসেছে যার অর্থ 'সঙ্গ'। এটি পালাক্রমে ল্যাটিন শব্দ societas থেকে এবং পরবর্তীতে বিশেষ্য socius (" কমরেড, বন্ধু, মিত্র"; বিশেষণ socialis ) থেকে উদ্ভূত হয়েছিল। শব্দটি নাগরিকদের মধ্যে একপ্রকার বন্ধন বা বন্ধুত্বপূর্ণ মিথস্ক্রিয়া বোঝাতে ব্যবহৃত হতো। সমাজ শব্দটি সমগ্র মানবতাকে নির্দেশ করতে পারে (এছাড়াও: "সাধারণভাবে সমাজ", " মুক্ত সমাজ" ইত্যাদি নির্দেশ করে)। যদিও এই অর্থে যারা সমাজের বাকি অংশের প্রতি অবন্ধুসুলভ বা অসভ্য তাদের অসামাজিক " মনে করা হয়। ১৬৩০-এর দশকে, শব্দটি "প্রতিবেশী ও সম্পর্কে  আবদ্ধ এবং একটি সুশৃঙ্খল সম্প্রদায়ে একসাথে বসবাস সম্পর্কে সচেতন ব্যক্তিদের" বোঝাতে ব্যবহৃত হয়েছিল। কিন্তু, ১৮ শতকে স্কটিশ অর্থনীতিবিদ অ্যাডাম স্মিথ পরামর্শ দেন যে একটি সমাজ "বিভিন্ন মানুষ, বিভিন্ন ব্যবসায়ীর মধ্যে, কোনও পারস্পরিক ভালোবাসা বা স্নেহ ছাড়াই তার উপযোগিতা বোধ থেকে টিকে থাকতে পারে, যদি তারা একে অপরের ক্ষতি করা থেকে বিরত থাকে। "
অজি অসবর্ন
জন মাইকেল "অজি" অসবর্ন (জন্ম ৩রা ডিসেম্বর, ১৯৪৮ সাল) একজন গ্র্যামি এ্যাওয়ার্ড জয়ী ইংরেজ গায়ক, গান রচয়িতা যার ক্যারিয়ার দীর্ঘ ৪০ বছর সময় পার করছে।
অসবর্ন প্রাথমিকভাবে বিখ্যাত হয়ে ওঠেন হেভি মেটাল ধারার অগ্রবর্তী একটি ব্যান্ড ব্ল্যাক সাবাথের মূল গায়ক ও গান রচয়িতা হিসেবে, যাদের কর্ম ছিল সতিকারভাবেই ভিন্ন ধাঁচের ও গভীর। পরবর্তীকালে তার একক ক্যারিয়ারেও তিনি মাল্টি-প্লাটিনাম মর্যাদা পান। এসব কিছু তার নাম বানিয়ে দেয় গডফাদার অব হেভি মেটাল। তাদের ব্যান্ডের গাঢ় ধাচের গান তার নাম বানিয়ে দেয় প্রিন্স অব ডার্কনেস। তার ১৫ টিরও বেশি উল্কি আছে সারা শরীরে, তাদের মধ্যে সবচেয়ে বিখ্যাত হলো তার বাম হাতের আংগুলের গাটে অজি লেখাটা। তার টিনএজ বয়সে তিনি প্রথম নিজেই তার প্রথম উল্কি আকেন সুঁই এবং পেন্সিলের সীসার সাহায্যে।
২০০০ সহস্রাব্দের প্রথম দিকে তার ক্যারিয়ার পরিবর্ধিত হয় তার নিজের আপাতবাস্তব টেলিভিশন অনুষ্ঠান দ্যা অজবর্নসের মাধ্যমে যেখানে তার বাচ্চারা ও তার স্ত্রী অংশ নিত। একক ক্যারিয়ারে তার সারা বিশ্বে ৩৫ মিলিয়নেরও বেশি অ্যালবাম বিক্রি হয়। অসবর্ন এখন তার সর্বশেষ অ্যালবাম স্ক্রিমের প্রচারণায় সারা বিশ্বে সফর করছে যা ২০১০ সালের ২২শে জুন মুক্তি পায়।
প্রাথমিক জীবন
অজি অসবর্ন, ১৯৪৮ সালের ৩রা ডিসেম্বর, ইংল্যান্ডের বামিংহামের এস্টনে জন্ম গ্রহণ করেন। তার বাবা জ্যাক যন্ত্রাংশ কারিগর হিসেবে কাজ করত কারখানায়। তার ছিল ৬ ভাইবোন এবং তারা মাত্র ২টি ছোটো বেডরূম বিশিষ্ট বাসায় বাস করত। ডাইস্লেক্সিয়া রোগের তিনি অল্প বয়সেই আক্রান্ত হন ও অন্যান্য প্রতিবন্ধকতায় আক্রান্ত হন। বিদ্যালয়ের শাস্তি তার কিশোর জীবনকে কঠিন করে তোলে ও মাত্র ১৫ বছর বয়সে তিনি বিদ্যালয় ত্যাগ করেন। দ্যা বিটলস ব্যান্ডের ভক্ত হয়ে ওঠেন তিনি মাত্র ১৪ বছর বয়সে। তিনি তারপর নির্মাণ শ্রমিক, কসাইখানার কর্মী, পানির পাইপ বসানোর কর্মী ও মোটর গাড়ির কারখানায় হর্ন মেরামতের মিস্ত্রি হিসেবেও কাজ করেন। তিনি কারাগারে ৬ সপ্তাহ কাটান একটি কাপড়ের দোকানের দরজা ভেঙ্গে চুরির প্রেক্ষিতে জরিমানা দিতে ব্যর্থ হয়ে।
১৯৬৭ সালের শেষের দিকে গিজ বাটলার তার প্রথম ব্যান্ড রেয়ার ব্রীড গঠন করেন অজি অসবর্নকে সাথে নিয়ে। দু’টি শো এর পরই ব্যান্ডটি ভেঙ্গে যায়। বাটলার এবং অজি আবার একত্রিত হন গিটারিস্ট টনি ইয়োম্মি এবং ড্রামার বিল ওয়ার্ডকে সাথে নিয়ে পলকা টাল্ক ব্লুজ ব্যান্ড গঠন করে। তারা তাদের নাম পরিবর্তন করে আর্থ নামে, কিন্তু এই নামে আরও একটি ব্যান্ড থাকায় তারা তাদের নাম শেষ পর্যন্ত রাখে ব্ল্যাক সাবাথ নামে। তারা আবিষ্কার করেন যে মানুষ ভয় পেতে কতটা পছন্দ করে ও প্রভাবিত হয়। তারা থিক করেন ভারী ব্লুজ ধাচের গান তারা করবেন মেঘলা শব্দ ও লিরিক দিয়ে। একটা দুর্গে তাদের প্রথম অ্যালবাম রেকর্ডের সময় গিজার গুপ্তবিদ্যা ওপর একটি বই পড়েন ও রাতে একটি কালো ছায়ামূর্তির তার বিছানার শেষে এমন একটা দুঃস্বপ্ন দেখেন। বাটলার এই স্বপ্নের কথা অসবর্নকে বলেন ও তারা একসাথে ব্ল্যাক সাবাথ গানের কথা লিখেন। ওয়ার্নার ব্রস. রেকর্ডসের অল্প পরিমাণের বিনিয়োগ ছাড়া তাদের ব্যান্ডটি মসৃণ গতির সাফল্যই লাভ করে।
সঙ্গীত যাত্রা
১৯৭৮ সালে অজি অসবর্ন ৩ মাসের জন্য ব্যান্ডটি ত্যাগ করেন ব্লিজার্ড অব অজ নামে সলো প্রজেক্ট শুরু করার জন্য। ১৯৭৮ সালে তারা ভ্যান হেলেন ব্যান্ডের সাথে কনসার্ট করেন যেখানে তাদের পরিবেশনা সমালোচকদের কাছে পরিশ্রান্ত ও অণুপ্রেরণা বিহীন বলে মনে হয়েছে যেখানে ভ্যান হেলেনের পরিবেশনা ছিল তারুণ্যদীপ্ত। ইয়োম্মি ও অজি অসবর্ন দ্বন্ধ অনেক পুরোন ছিল। তাদের একমাত্র বোঝাপড়া ছিল যখন অজি বারবার তার কন্ঠ ধারণের জন্য ইয়োম্মিকে বলত ও ইয়োম্মি বারবার যত্নের সাথে তা করত। তার বিরুদ্ধে উশৃংখলার অভিযোগ এনে গিজার ও বিল ওয়ার্ডের সমর্থনের মাধ্যমে টনি তাকে দল থেকে বহিঃস্কার করে। অসবর্ন বলেন যে তার ড্রাগ ও অ্যালকোহলের ব্যবহার ব্যান্ডের অন্যান্য সদস্যদের চেয়ে বেশিও ছিল না আবার কমও ছিল না। সাবেক রেইনবো ব্যান্ডের গায়ক রনি জেমস ডিও তখন ব্ল্যাক সাবাথে যোগ দেন। ১৯৮০ সালে ড্রামার বিল ওয়ার্ড ব্ল্যাক সাবাথে থেকে বহিঃস্কৃত হন। তিনি অতিরিক্ত মাতলামির কারণে বাদ পড়েন। ওয়ার্ড পরে বলেনঃ আমি ছিলাম অবিশ্বাস্য ককমের মাতাল। দিনের মধ্যে ২৪ ঘণ্টাই আমি মদে ডুবে থাকতাম। যখন আমি মঞ্চে উঠলাম তখন সবকিছু উজ্জ্বল ছিল না।আমি অনুভব করছিলাম যে আমি মরে যাচ্ছি ভেতরে ভেতরে। বাম|150px|থাম্ব| ১৯৮১ সালে অসবর্ন
১৯৮০ সালে শ্যারন অসবোর্নের তত্ত্বাবধানে অজি অসবর্ন দ্যা ব্লিজার্ড অব অজ ব্যান্ডটি গড়ে তোলেন। তাদের প্রথম অ্যালবাম ব্লিজার্ড অব অজ ভালো বিক্রি হয় মেটাল ভক্তদের মাঝে। ১৯৯৪ সালে অজি অসবর্ন গ্র্যামি এ্যাওয়ার্ড জেতেন বেস্ট মেটাল পারফরম্যান্সের জন্য। এন এম ই পুরস্কার ‘গড লাইক জিনিয়াস’ তিনি জেতেন ২০০৪ সালে। ২০০৮ সালে সন্মানজনক লিভিং লিজেন্ড পুরস্কার জেতেন তিনি। অসবর্ন একজন বিচারকও ছিলেন ৬ষ্ঠ ও ১০ম ইন্ডিপেন্ডেন্ট মিউজিক এডওয়ার্ডস প্রতিযোগিতার। অসবর্ন জীবনে ২ বার বিয়ে করেন। ১৯৯২ সালে নিউ ইয়র্ক টাইমস এক প্রতিবেদনে বলেন যে অসবর্ন চার্চ অব ইংল্যান্ডের একজন সদস্য ও প্রতিটি শো-র আগে তিনি প্রার্থনা করেন।
তার ক্যারিয়ারের প্রথম দিকে তার বিরুদ্ধে অভিযোগ ছিল তিনি তার গানের মাধ্যমে টিন এজারদের স্যাটানিজমের প্রতি উৎসাহিত করছেন। অনেকে তাকে গুপ্তবিদ্যা বিশেষজ্ঞ অ্যালিস্টার ক্রাউলির সাথে তুলনা করেন। অসবর্ন ও ক্রাউলির উভয়ই লজ্জাজনক এই উপাধি উপভোগ করেন।তবে অসবর্ন দৃঢ়ভাবে এই অভিযোগ প্রত্যাখান করেছেন। অনেক সমালোচক এই দু’জনকে এ্যান্টি ক্রিস্টিয়ান বলে অভিযুক্ত করেন।
আসবর্ন ১৯৮২ সালে তার স্ত্রীর পোশাক পরিধান করেন যেহেতু সে এটা লুকিয়ে রেখেছিল, তারপর মাতাল অবস্থায় শহীদদের স্বরণে একটি স্মৃতিস্তম্ভে মূত্রত্যাগ করেন। একজন পুলিশ তাকে গ্রেফতার করেন এবং সান এন্টেনিও শহরে তাকে এক দশকের জন্য নিষিদ্ধ করে হয়। ২০১০ সালে একজন বিজ্ঞানী কনোমি ঘোষণা দেন যে তিনি অজি অসবর্নের জিনোম সিকোয়েন্স উৎঘাটন করবেন এটা জানার জন্য যে তিনি কীভাবে এত বছর এত ড্রাগ নেওয়ার পরও বেঁচে আছেন।
পালেরমো ফুটবল ক্লাব
পালেরমো ফুটবল ক্লাব (এছাড়াও পালেরমো এফসি অথবা শুধুমাত্র পালেরমো নামে পরিচিত) হচ্ছে পালেরমো ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির তৃতীয় স্তরের ফুটবল লীগ সেরিয়ে চি-এ খেলে। এই ক্লাবটি ১৯০০ সালের ১লা নভেম্বর তারিখে আংলো পালেরমিতান অ্যাথলেটিক অ্যান্ড ফুটবল ক্লাব নামে প্রতিষ্ঠিত হয়েছে। পালেরমো এফসি তাদের সকল হোম ম্যাচ পালেরমোর স্তাদিও রেনৎসো বারবেরায় খেলে থাকে; যার ধারণক্ষমতা হচ্ছে ৩৬.৩৬৫। বর্তমানে এই ক্লাবের ম্যানেজারের দায়িত্ব পালন করছেন রবের্তো বশায়লিয়া এবং সভাপতির দায়িত্ব পালন করছেন দারিও মিররি। আর্জেন্টিনীয় মধ্যমাঠের খেলোয়াড় মারিও সান্তানা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, পালেরমো এফসি এপর্যন্ত ২৪টি শিরোপা জয়লাভ করেছে; যার মধ্যে ৫টি সেরিয়ে বি শিরোপা রয়েছে।
কাঁঠালিয়া ইউনিয়ন, নরসিংদী সদর
কাঁঠালিয়া ইউনিয়ন বাংলাদেশের নরসিংদী জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
চেয়ারম্যানগণের তালিকা
গিরিয়া হাঁস
গিরিয়া হাঁস (বৈজ্ঞানিক নাম: Anas querquedula) বা জিরিয়া হাঁস Anatidae (অ্যানাটিডি) গোত্র বা পরিবারের অন্তর্গত Anas (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা, ওশেনিয়া ও এশিয়ার বিভিন্ন দেশে দেখা যায়। ইউরোপ ও পশ্চিম এশিয়া এদের প্রধান প্রজননস্থল। শীতকালে এসব অঞ্চল থেকে ভারতীয় উপমহাদেশ, অস্ট্রেলেশিয়া ও আফ্রিকায় এরা পরিযান করে।
গিরিয়া হাঁসের বৈজ্ঞানিক নামের অর্থই হাঁস (লাতিন: anas = হাঁস; querquedula = এক প্রকারের হাঁস)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৬৯ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত। শ্রেণীবিন্যাসবিদ্যার জনক ক্যারোলাস লিনিয়াস ১৭৫৮ সালে সর্বপ্রথম এই প্রজাতিটি বর্ণনা করেন।
গিরিয়া হাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য।
রোটাভাইরাস
রোটাভাইরাস (Rotavirus) হলো একধরনের ভাইরাস যা শিশুদের ডায়রিয়ার প্রধান কারণ। রোটাভাইরাস হলো রিওভাইরিডি (Reoviridae) পরিবারের অন্তর্ভুক্ত দ্বি-সূত্রক RNA ভাইরাসের গণ।বলা হয়ে থাকে বিশ্বের প্রতিটি শিশু তাদের জীবনের প্রথম পাঁচ বছরে একবারের জন্য হলেও রোটাভাইরাস দ্বারা সংক্রমিত হয়। প্রতিবার সংক্রমণের ক্ষেত্রে শরীরে ইমিউনিটি তৈরি হয় তাই দ্বিতীয় বা তার পরবর্তী সংক্রমণের ক্ষেত্রে প্রথমবারের মতো ততটা তীব্র হয় না। প্রাপ্তবয়স্কদের ক্ষেত্রে রোটাভাইরাস সংক্রমণের ঘটনা বিরল। রোটাভাইরাসের আটটি প্রজাতি রয়েছে, সেগুলো হলো যথাক্রমে A, B, C, D, E, F, G ও H. রোটাভাইরাস দিয়ে যত সংক্রমণ হয় তার নব্বই শতাংশই  Rotavirus A দিয়ে হয়। রোটাভাইরাল ডায়রিয়া একটি পানি বাহিত রোগ। মল দ্বারা দূষিত পানি বা খাবার গ্রহণের মাধ্যমে এই ভাইরাস সহজেই ছড়াতে পারে। এটি ক্ষুদ্রান্ত্রের এন্টারোসাইট নামক কোষকে আক্রান্ত ও ক্ষতিগ্রস্ত করে ও গ্যাস্ট্রোএন্টারাইটিস করে যা স্টোমাক ফ্লু নামে পরিচিত যদিও এর সাথে ইনফ্লুয়েঞ্জার কোনো সম্পর্ক নেই।১৯৭৩ সালে Ruth Bishop ও তাঁর সহকর্মীবৃন্দ ইলেকট্রন মাইক্রোগ্রাফ চিত্রের সাহায্যে রোটাভাইরাস আবিষ্কার করেন। জনস্বাস্থ্য সম্প্রদায় বিশেষত উন্নয়নশীল দেশগুলোতে ঐতিহাসিকভাবে এই জীবাণুকে খুব একটা গুরুত্বের সাথে বিবেচনা করা হয় নি। মানুষ ছাড়াও প্রাণী ও গৃহপালিত পশুপাখিও এই ভাইরাসে আক্রান্ত হতে পারে। রোটাভাইরাস সংক্রান্ত ডায়রিয়ার চিকিৎসা খুব জটিল না হলেও ২০১৩ সালে ৩৭% শিশু মারা যায়। এবং প্রায় বিশ লাখ শিশু গুরুতর অসুস্থ হয়ে পড়ে। বেশিরভাগ মৃত্যুর ঘটনা উন্নয়নশীল দেশে ঘটে। যুক্তরাষ্ট্রে রোটাভাইরাস টিকা প্রকল্প চালুর পূর্বে প্রতি বছর প্রায় ২৭ লাখ শিশু রোটাভাইরাস সংক্রমিত হয়ে তীব্র গ্যাস্ট্রোএন্টারাইটিসে আক্রান্ত হত, এর মধ্যে প্রায় ৬০ হাজার জনকে হাসপাতালে ভর্তি করতে হত এবং প্রায় ৩৭ জন মৃত্যুবরণ করতো। পরবর্তীকালে রোটাভাইরাস টিকা চালুর পর মার্কিন যুক্তরাষ্ট্রে হাসপাতালে ভর্তির হার অনেক হ্রাস পেয়েছে। এই ভাইরাসের বিরুদ্ধে লড়াইয়ের প্রধান বিষয় হলো আক্রান্ত শিশুকে ওরাল রিহাইড্রেশন থেরাপি বা খাবার স্যালাইন প্রদান ও রোগ প্রতিরোধের জন্য টিকা প্রদানের ব্যবস্থা করা। যেসমস্ত দেশ তাদের শিশু টিকা প্রকল্পে রোটাভাইরাস টিকা অন্তর্ভুক্ত করেছে সেসমস্ত দেশে এই ভাইরাসে আক্রান্ত হওয়ার হার ও রোগের তীব্রতা অনেক হ্রাস পেয়েছে।
কলিন মিলবার্ন
কলিন মিলবার্ন (Colin Milburn; (২৩ অক্টোবর, ১৯৪১ - ২৮ ফেব্রুয়ারি, ১৯৯০)) কাউন্টি ডারহামের বার্নপফিল্ড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬৬ থেকে ১৯৬৯ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।
শৈশবকাল
কাউন্টি ডারহামের বার্নপফিল্ড এলাকায় কলিন মিলবার্নের জন্ম। তার বাবা স্থানীয় ব্যবসায়ী ছিলেন ও টাইনসাইড লীগ ক্রিকেটে পেশাদার খেলোয়াড় ছিলেন। কিশোর কলিন মিলবার্ন এ খেলায় ব্যতিক্রমধর্মী প্রতিভাধর হিসেবে নিজেকে উপস্থাপনায় সচেষ্ট হন। তেরো বছর বয়সে প্রথম একাদশে অভিষেক ঘটে তার।
সতেরো বছর বয়সী ছাত্র কলিন মিলবার্ন ১৯৫৯ সালে মাইনর কাউন্টিজের তৎকালীন দল ডারহামের সদস্যরূপে সফরকারী ভারতীয় একাদশের বিপক্ষে খেলার মাধ্যমে অভিষেক ঘটান নিজেকে। সান্ডারল্যান্ডে অনুষ্ঠিত ঐ খেলায় কলিন মিলবার্ন দূর্দান্ত সেঞ্চুরি করেন। ফলে প্রথম-শ্রেণীর কাউন্টি দলগুলোর দৃষ্টি তার দিকে আকৃষ্ট হয়। তিনি এ সেঞ্চুরিটি বিদ্যালয়ের বন্ধু স্টুয়ার্ট টার্নারকে উৎসর্গ করেন ‘স্টু এ সেঞ্চুরিটি তোমাকে দিলাম’ বলে।
প্রথম-শ্রেণীর ক্রিকেট
ওয়ারউইকশায়ারের তুলনায় বেশি অর্থ প্রদানের প্রস্তাব দেয়ার প্রেক্ষিতে সপ্তাহের ১০ শিলিংয়ের বিনিময়ে ১৯৬০ সালে নর্দাম্পটনশায়ারের পক্ষে চুক্তিবদ্ধ হন কলিন মিলবার্ন। শীঘ্রই তিনি তার নামের প্রতি সুবিচারে সচেষ্ট হন। শক্তিশালী স্ট্রোকপ্লে ও কার্যকরী মিডিয়াম পেস বোলিং করতে থাকেন। ১৯৬৩ সালের মধ্যেই ইংল্যান্ড দলে অন্তর্ভূক্তির ব্যাপারে তার নাম আলোচিত হতে থাকে। কিন্তু, ফ্রাঙ্ক ওরেলের নেতৃত্বাধীন ওয়েস্ট ইন্ডিজ একাদশের বিপক্ষে মেরিলেবোন ক্রিকেট ক্লাবের খেলায় তাকে রাখা হয়নি।
নর্দাম্পটনশায়ারের সদস্যরূপে এসেক্সের বিপক্ষে ২০৩ রানের ইনিংস খেলেন। ঐ মৌসুমে সুন্দর ক্রীড়াশৈলী প্রদর্শনের স্বীকৃতিস্বরূপ ১৯৬৭ সালের উইজডেনের সংস্করণে অন্যতম উইজডেন বর্ষসেরা ক্রিকেটারের সম্মাননায় ভূষিত করা হয়।
টেস্ট ক্রিকেট
সমগ্র খেলোয়াড়ী জীবনে ইংল্যান্ডের পক্ষে নয় টেস্টে অংশগ্রহণ করতে পেরেছেন। ২ জুন, ১৯৬৬ তারিখে ওয়েস্ট ইন্ডিজের বিপক্ষে টেস্ট অভিষেক ঘটে কলিন মিলবার্নের।
রানের ধারাবাহিকতা না থাকলেও মাঝে-মধ্যেই সেঞ্চুরি স্ফূলিঙ্গ করতেন। তবে, ১৯৬৬ সালের মধ্যে নিজেকে টেস্ট উপযোগী করতে তুলতে সচেষ্ট হন। ওয়েস্ট ইন্ডিজের বিপক্ষে সিরিজের প্রথম টেস্টে অংশ নেয়ার জন্য তাকে দলে নেয়া হয়। কিন্তু উদ্বোধনী ব্যাটসম্যান হিসেবে লজ্জ্বাস্করভাবে প্রথম ইনিংসে শূন্য রানে রান আউটের শিকার হন কলিন মিলবার্ন। দ্বিতীয় ইনিংসে ৯৪ রানের মূল্যবান ইনিংস খেললেও ইংল্যান্ড বিশাল ব্যবধানে পরাজিত হয়। দ্বিতীয় টেস্টে আক্রমণাত্মক মেজাজে অপরাজিত ১২৬ রান তুলে ইংল্যান্ডকে ড্র করান। পরের খেলাগুলোয় ক্যারিবীয়দের অবিস্মরণীয় পেস আক্রমণের তোপে দৃঢ়চেতা মনোভাব দেখালেও চূড়ান্ত টেস্টে তাকে বাদ দেয়া হয়। সম্ভবতঃ মাঠে স্থির অবস্থানই এর প্রধান কারণ ছিল।